Halden Idrettsråd (HIR) inviterer til kurs og fagkvelder i mai:

**Inkluderingskurs mandag 28.mai kl. 18 - 21.**

Vi liker å tenke at idretten er tilgjengelig for alle. Men kanskje er det barrierer som gjør det vanskelig for mange barn og unge i Halden å delta, som f.eks. kultur eller økonomi. Derfor kan det bli utfordrende for idrettsledere å bygge ned slike barrierer.

Denne kurskvelden er en smakebit på hvilke utfordringer barn og unge fra andre kulturer kan ha i møte med det norske samfunnet og med idretten. Og noen innspill til å løse disse utfordringene i klubbene.

Kurset er åpent for alle ledere/trenere innen idretten i Halden.

Obligatorisk for miljøkontakter som får støtte fra Halden Idrettsråd.

**Del 1. Bli som oss. Eller finn din plass sammen med oss.**

**«Kurder i Norge, eller norsk fra Kurdistan?**

Hoger Amin Karadaki er høgskolelektor i avdelingen for helse og velferd. Hoger er en engasjert og morsom foredragsholder som kan formidle sterke erfaringer om reisen fra Kurdistan til Norge.

**«Inkludering i idrettslaget. Erfaringer med miljøkontakter.»**

Trond Singdahlsen, ungdomsskolelærer. Mer enn 20 års erfaring som trener i egen klubb og med bred erfaring i å møte barn fra andre kulturer. Han vil også presentere opplegget med miljøkontakter.

Miljøkontakter er et opplegg Halden Idrettsråd vil gi støtte til.

**Del 2. Økonomisk inkludering.**

I Halden er det om lag 1000 barn og unge som har foreldre som ikke har råd til å la ungene sine delta i fritidsaktiviteter som f.eks. idrett.

Her vil vi presentere et opplegg som Halden Idrettsråd ønsker å gjennomføre og gi støtte til og som er gjennomført med gode erfaringer andre steder.

Trond Singdahlsen og Svein Femtehjell (prosjektmedarbeider i Halden Idrettsråd)

***Påmeldingsfrist tirsdag 22.mai.***

***Spørsmål til Svein Femtehjell m. 91353689***

***Påmelding til mail: svein.femtehjell@gmail.com***